Publication: Magyar Közlöny
Issue: MK-2009-183 (Year: 2009, Number: 183)
Era: 2004-2010
Section: Melléklet a 11/2009. (XII. 15.) MeHVM rendelethez
Paragraph Index: 122

Melléklet a 11/2009. (XII. 15.) MeHVM rendelethez Az elektronikus hírközlési építmények egyéb nyomvonalas építményekkel való keresztezésének és megközelítésének mûszaki követelményei 1. Vasúti pálya, valamint az elektronikus hírközlési építmény keresztezése és megközelítése Vasúti pálya keresztezése és megközelítése esetén a külön jogszabályban foglalt rendelkezéseket kell betartani. 2. Függõpálya és szállítószalag pálya, valamint az elektronikus hírközlési építmény keresztezése és megközelítése 2.1. Föld feletti keresztezés Föld feletti elektronikus hírközlési vezeték függõpályát és magas vezetésû szállítószalag pályát alulról és felülrõl keresztezhet. Keresztezés esetében a függõpálya, illetõleg a magas vezetésû szállítószalag pálya és az elektronikus hírközlési vezeték között a legkedvezõtlenebb helyzetben megengedett legkisebb távolság 5 méter. A keresztezésben a terepen elhelyezett szállítószalag pálya szerkezete és az elektronikus hírközlési vezeték között a legkedvezõtlenebb helyzetben megengedett legkisebb távolság 6 méter. A föld feletti elektronikus hírközlési vezeték tartószerkezete és a terepen elhelyezett szállítószalag pálya tengelyvonala között megengedett legkisebb távolság 20 méter. 2.2. Föld alatti keresztezés Föld alatti elektronikus hírközlési vezeték keresztezése esetében a függõpálya, illetve a magas vezetésû szállítószalag pálya tartószerkezete és az elektronikus hírközlési vezeték között megengedett legkisebb távolság 5 méter. Terepen elhelyezett szállítószalag pálya keresztezése esetén az elektronikus hírközlési vezetéket védõcsõbe kell helyezni. A védõcsövet a terepszint alatt legalább 1,2 méter mélységben kell fektetni, a védõcsõ végének a szállítószalag pálya tengelyvonalától legalább 3 méterrel kell túlnyúlnia. Két részbõl álló, illetve hasított csövet védõcsõként felhasználni nem szabad. A keresztezési szög 30 foknál kisebb, illetve 150 foknál nagyobb nem lehet. A keresztezést a terepen elhelyezett szállítószalag pálya mindkét oldalán meg kell jelölni. 2.3. Megközelítés Föld feletti és föld alatti elektronikus hírközlési vezeték függõpályát és magas vezetésû szállítószalag pályát, valamint azok tartószerkezetét legfeljebb 5 méter távolságra közelíthet meg. Terepen elhelyezett szállítószalag pályát föld feletti elektronikus hírközlési vezeték legfeljebb 10 méter, föld alatti elektronikus hírközlési vezeték pedig legfeljebb 5 méter távolságra közelíthet meg. 3. Közút, valamint elektronikus hírközlési építmény keresztezése és megközelítése 3.1. Föld feletti keresztezés Autópályát és autóutat elektronikus hírközlési építménnyel csak a kezelõjével egyeztetett mûszaki megoldásnak megfelelõen szabad föld felett keresztezni. Egyéb közút keresztezése esetében a föld feletti elektronikus hírközlési vezeték legmélyebb belógási pontja az útkorona, illetõleg a terepszint felett külterületi elsõ- vagy másodrendû utak, belterületi fõutak esetében legalább 6,5 méter, külterületi mellékutak, belterületi mellékutak esetében legalább 5,5 méter úgy, hogy a keresztezés szöge megközelítõen 90 fokos legyen, de 30 foknál kisebb, illetve 150 foknál nagyobb nem lehet. 3.2. Föld alatti keresztezés A közút és föld alatti elektronikus hírközlési vezeték keresztezése esetében a keresztezés szöge megközelítõen 90 fokos legyen, de 30 foknál kisebb, illetve 150 foknál nagyobb nem lehet. A közutat keresztezõ elektronikus hírközlési vezetéket olyan védõcsõbe kell elhelyezni, amely a vezetékcserét a védõcsõ megbontása nélkül biztosítja. A védõcsõ takarása a pályaszinttõl számítva legalább 0,4 méter. Olyan közúton, ahol az útpálya mellett vízelvezetõ árok létesült, a takarás mértékét az árok elméleti folyásfenék szintjétõl kell számítani. A védõcsõnek a közút területétõl számított függõleges felületen legalább 0,5 méterrel kell túlnyúlnia. 3.3. Közút megközelítése Autópálya és autóút területén az úttengellyel párhuzamosan elektronikus hírközlési építményt elhelyezni csak a vonatkozó ágazati elõírások betartásával szabad. Egyéb burkolt közút alatt, az úttengellyel párhuzamosan föld alatti elektronikus hírközlési vezetéket csak védõcsõben szabad elhelyezni. Föld feletti elektronikus hírközlési vezeték nyomvonalát úgy kell kijelölni, hogy oszlopsora a közúttal párhuzamosan, a hatályos ágazati elõírások betartásával, a szilárd oldalakadályokra vonatkozó követelményeknek megfelelõ távolságra haladjon. Olyan közúton, ahol az útpálya mellett vízelvezetõ árok létesül, a vezeték oszlopait az árkon kívül, annak szélétõl legalább 0,3 méter távolságra kell elhelyezni. A vezeték oszlopát útkoronán, útpadkán és útárokban elhelyezni nem szabad. A vezeték nyomvonalát töltésen (hídfeljárón) vagy bevágásban vezetõ közútnál a töltés (hídfeljáró) lábától, illetõleg a bevágás szélétõl olyan távolságban kell vezetni, hogy azok állagát ne veszélyeztesse és a fenntartási munkát ne akadályozza. Föld alatti elektronikus hírközlési vezetéket belterületi közutak esetében az útkoronán kívüli részben kell elhelyezni. Szilárd burkolatú járdában, vagy kerékpárút alatt megszakító létesítménnyel ellátott alépítményben kell elhelyezni. Föld alatti elektronikus hírközlési vezeték külterületi utak esetében – amennyiben a közút kezelõjével más megegyezés nem születik – az útkorona élét legfeljebb 1,5 méterre közelítheti meg úgy, hogy földtakarása legalább 1 méter. Megegyezés alapján az elektronikus hírközlési vezeték védõmûtárgya az útpadkában, vagy a rézsûben is elhelyezhetõ, megszakító létesítmények nélkül. A megszakító létesítményeket az útkoronán kívüli részben kell elhelyezni. 3.4. Közúti mûtárgy keresztezése és megközelítése Föld feletti elektronikus hírközlési vezeték belterületen levõ hidat (felüljárót) alulról csak kivételesen keresztezhet. Külterületen levõ híd (felüljáró) alulról történõ keresztezése esetében a híd és a hozzá legközelebb esõ föld feletti elektronikus hírközlési vezeték között a legkedvezõtlenebb helyzetben is legalább 1 méter távolságnak kell lenni. Hídon (felüljárón)föld feletti elektronikushírközlésivezetéketabbanazesetbenszabadvezetni,haahíd szerkezeteezt lehetõvé teszi és a kétoldali csatlakozás is föld feletti vezeték. Ettõl eltérõ esetben, továbbá föld alatti elektronikus hírközlési vezetéknél a gyalogjárda vagy a hídpálya alatt készített csatornában vagy kábelszekrényekkel szakaszolt védõcsõben kell az elektronikus hírközlési vezetéket elhelyezni. Föld alatti elektronikus hírközlési vezeték híd (felüljáró) mélyalapozású alaptestét és zárt lemezlapját legfeljebb 0,5 méter távolságra közelítheti meg. Aluljáró, alagút és közmûalagút keresztezése esetében a föld alatti elektronikus hírközlési vezetéket védõcsõbe kell helyezni. Aluljáróban és alagútban föld feletti elektronikus hírközlési vezetéket elhelyezni nem szabad. A föld alatti elektronikus hírközlési építményt az aluljáró, illetõleg az alagút járdájában, kerékvetõjében, esetleg az oldalfalban, vagy az oldalfalon e célra kialakított falikarokon kell elhelyezni. Aluljárót, alagutat és közmûalagutat elektronikus hírközlési építmény kívülrõl legfeljebb a falsíktól számított 0,5 méterre közelíthet meg. Hídon (felüljárón), aluljáróban és alagútban átvezetett elektronikus hírközlési építmény elrendezése során a csatlakozó utak szerinti elrendezést kell alapul venni. 4. Víz- és vízi létesítmények, valamint az elektronikus hírközlési építmény keresztezése és megközelítése 4.1. Vízszint feletti keresztezés Víziutat csak különösen indokolt esetben lehet vízszint felett keresztezni. Víz vízszint feletti keresztezése esetében a föld feletti elektronikus hírközlési vezeték legmélyebb belógási pontja

Source: https://magyarkozlony.hu/hivatalos-lapok/109b2b915eab0ace3acd6e4d284b6b39917c2631/dokumentumok/b6ac20c5dba88facc0607d06cec8f4fdb903b00b/letoltes